Тоқаев Ердоғанға көңіл айту жеделхатын жолдады
"Тоқаев Ердоғанға көңіл айту жеделхатын жолдады" | "https://abai.kz/post/129640"
TITLE: Тоқаев Ердоғанға көңіл айту жеделхатын жолдады
URL: https://abai.kz/post/129640
META: "Тоқаев Ердоғанға көңіл айту жеделхатын жолдады" | "https://abai.kz/post/129640"
DATE: 05.03.2021
AUTHOR(s): Abai.kz
TOTAL WORDS: 126
TEXT: Мемлекет басшысы Қасым-Жомарт Тоқаев «Кугар» әскери тікұшағының апатқа ұшырап, бірнеше адамның қаза болуына байланысты Түркия Президенті Режеп Тайип Ердоғанға Қазақстан халқының және жеке өзінің атынан көңіл айту жеделхатын жолдады. «Түркияның шығысындағы Бингёль аймағында апатқа ұшыраған «Кугар» әскери тікұшағында құрбан болған және зардап шеккендер туралы ақпаратты терең күйзеліспен қабыл алдым. Осындай ауыр сәтте қайғы-қасіреттеріңізге ортақтасып, барша қазақстандықтардың және жеке өз атымнан Сізге, сондай-ақ, бауырлас түрік халқына қайғыра көңіл айтамын. Алла тағаладан қаза болғандардың жандары жәннатта болуын, жараланғандардың тез арада сауығып кетуін тілеймін», – деп жазылған жеделхатта. Айта кетейік, Түркия шығысында әскери тікұшақ апаты болып, 11 сарбаз, оның ішінде бір генерал қаза тапты. Тағы екі адам жарақат алған. Тікұшақ апатының мән-жайын тергеу басталды. Әскери ақпарат көздеріне сәйкес, апатқа техникалық ақаулар және ауа райының қолайсыздығы себеп болуы мүмкін. Abai.kz
